reinroseslekta
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien,Reinroseslekta
Reinroseslekta, en slekt med krypende dvergbusker i rosefamilien. Bladene er sterkt nervet på oversiden, hvitlodne på undersiden og minner om små eikeblad. De som oftest åtte-tallige blomstene er gule eller hvite med mange pollenbærere og frie fruktblad. Blomstene er insektspollinert, og smånøttene som dannes blir spredd med vind.
Utbredelse Slekta er utbredt over hele den nordlige halvkule. På grunn av at flere arter finnes i samme områder og hybridiserer, er det vanskelig å bestemme det eksakte antall arter eller skillet mellom arter innen slekta. Systematikk Nivå Norsk navn Vitenskapelig navn     Rike Planteriket Plantae   Orden Roseordenen Rosales   Familie Rosefamilien Rosaceae   Underfamilie  Dryadoideae   Slekt Reinroseslekta Dryas